title: Komission päätös (EU) 2017/1373, annettu 24 päivänä heinäkuuta 2017, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaan pöytäkirjaan tehtävän muutoksen hyväksymisestä Euroopan unionin puolesta

text:
               25.7.2017

               FI

               Euroopan unionin virallinen lehti

               L 193/4

         KOMISSION PÄÄTÖS (EU) 2017/1373,
   annettu 24 päivänä heinäkuuta 2017,
   Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaan pöytäkirjaan tehtävän muutoksen hyväksymisestä Euroopan unionin puolesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan tekemisestä Euroopan unionin puolesta 24 päivänä toukokuuta 2016 annetun neuvoston päätöksen (EU) 2016/870 (1) ja erityisesti sen 3 artiklan,
   sekä katsoo seuraavaa:

               (1)

               Euroopan yhteisön ja Mauritanian islamilaisen tasavallan välisen kalastuskumppanuussopimuksen (2), jäljempänä ’sopimus’, joka on hyväksytty neuvoston asetuksella (EY) N:o 1801/2006 (3), 10 artiklalla perustetaan sekakomitea valvomaan kyseisen sopimuksen täytäntöönpanoa ja erityisesti sopimuksen toimeenpanoa, tulkintaa ja moitteetonta toimintaa.

               (2)

               Sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan, jäljempänä ’pöytäkirja’, joka on hyväksytty päätöksellä (EU) 2016/870, 3 artiklan 3.9 kohdassa vahvistetaan aikaisemman pöytäkirjan mukaisen, kestävän kalastuksen edistämiseen tarkoitetun vuosien 2013–2014 alakohtaisen tuen jäljellä olevan määrän käyttöä koskevat säännöt.

               (3)

               Unionin ja Mauritanian viranomaisten välisen sekakomitean ylimääräinen kokous pidettiin 10 päivänä maaliskuuta ja 3 päivänä huhtikuuta 2017 päivätyillä kirjeillä, joissa osapuolet sopivat pöytäkirjaan tehtävästä muutoksesta, jolla lykätään edellä mainitun jäljellä olevan määrän käyttämisen määräaikaa.

               (4)

               Ennen mainittua sekakomitean kokousta komissio toimitti neuvostolle valmistelevan asiakirjan, jossa esitettiin unionin suunnitellun kannan yksityiskohdat, ja se hyväksyttiin.

               (5)

               Pöytäkirjan muutos olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan 3 artiklan 3.9 kohdan toisen virkkeen korvaaminen tämän päätöksen liitteessä olevalla tekstillä, jonka kyseisen sopimuksen 10 artiklalla perustetun sekakomitean jäsenet ovat hyväksyneet kirjeenvaihdolla.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 24 päivänä heinäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 145, 2.6.2016, s. 1.

      (2)  EUVL L 343, 8.12.2006, s. 4.

      (3)  Neuvoston asetus (EY) N:o 1801/2006, tehty 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).

      LIITE
      Ote Euroopan yhteisön ja Mauritanian islamilaisen tasavallan välisen kalastuskumppanuussopimuksen 10 artiklalla perustetun sekakomitean jäsenten välillä käydystä kirjeenvaihdosta (pöytäkirjan 3 artiklan 3.9 kohdan toisen virkkeen teksti).

         ”Tämä vuosien 2013–2014 alakohtaisen tuen jäljellä oleva määrä on kuitenkin käytettävä kahdenkymmenen (20) kuukauden kuluessa tämän pöytäkirjan väliaikaisen soveltamisen alkamisesta tai muuten se katsotaan käytetyksi, eikä sitä voida enää maksaa.”


title: 2013/62/EU: Neuvoston päätös, annettu 22 päivänä tammikuuta 2013 , alueiden komitean portugalilaisen jäsenen ja portugalilaisen varajäsenen nimeämisestä

text:
               25.1.2013

               FI

               Euroopan unionin virallinen lehti

               L 22/24

         NEUVOSTON PÄÄTÖS,
   annettu 22 päivänä tammikuuta 2013,
   alueiden komitean portugalilaisen jäsenen ja portugalilaisen varajäsenen nimeämisestä
   (2013/62/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 päätöksen 2009/1014/EU (1) ja 18 päivänä tammikuuta 2010 päätöksen 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Carlos CESARin toimikauden päätyttyä.

               (3)

               Yksi alueiden komitean varajäsenen paikka on vapautunut André BRADFORDin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Vasco Ilídio ALVES CORDEIRO, Presidente do Governo Regional dos Açores,

                     ja

               b)

               varajäseneksi:

                           —

                           Rodrigo VASCONCELOS DE OLIVEIRA, Subsecretário Regional da Presidência para as Relações Externas.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä tammikuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2011/535/EU: Euroopan parlamentin ja neuvoston päätös, annettu 6 päivänä heinäkuuta 2011 , Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti

text:
               13.9.2011

               FI

               Euroopan unionin virallinen lehti

               L 236/6

         EUROOPAN PARLAMENTIN JA NEUVOSTON PÄÄTÖS,
   annettu 6 päivänä heinäkuuta 2011,
   Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan mukaisesti
   (2011/535/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan.

               (2)

               Toukokuun 17 päivänä 2006 tehdyn toimielinten sopimuksen mukaan rahaston varoja voidaan ottaa käyttöön enintään miljardi euroa vuodessa.

               (3)

               Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

               (4)

               Slovenia, Kroatia ja Tšekki ovat jättäneet hakemukset rahaston varojen käyttöönottamiseksi voimakkaiden tulvien aiheuttaman katastrofin vuoksi,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan unionin yleiseen talousarvioon varainhoitovuodeksi 2011 otetaan käyttöön Euroopan unionin solidaarisuusrahaston varoja 19 546 647 euroa maksusitoumus- ja maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 6 päivänä heinäkuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.


title: Euroopan parlamentin päätös (EU) 2015/1696, annettu 29 päivänä huhtikuuta 2015, Clean Sky -yhteisyrityksen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/377

      EUROOPAN PARLAMENTIN PÄÄTÖS (EU) 2015/1696,
      annettu 29 päivänä huhtikuuta 2015,
      Clean Sky -yhteisyrityksen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2013 sekä yhteisyrityksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä yhteisyritykselle (05306/2015 – C8-0049/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 209 artiklan,

                  —

                  ottaa huomioon Clean Sky -yhteisyrityksen perustamisesta 20. joulukuuta 2007 annetun neuvoston asetuksen (EY) N:o 71/2008 (5),

                  —

                  ottaa huomioon Clean Sky 2 -yhteisyrityksestä 6. toukokuuta 2014 annetun neuvoston asetuksen (EU) N:o 558/2014 (6) ja erityisesti sen 1 artiklan 2 kohdan ja 12 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (8),

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0107/2015),

         1.

            hyväksyy Clean Sky -yhteisyrityksen varainhoitovuoden 2013 tilien päättämisen;

         2.

            kehottaa puhemiestä välittämään tämän päätöksen Clean Sky 2 -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 452, 16.12.2014, s. 17.

         (2)  EUVL C 452, 16.12.2014, s. 18.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 30, 4.2.2008, s. 1.

         (6)  EUVL L 169, 7.6.2014, s. 77.

         (7)  EYVL L 357, 31.12.2002, s. 72.

         (8)  EUVL L 38, 7.2.2014, s. 2.


title: 2011/566/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/125

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2009
   (2011/566/EU)
   EUROOPAN PARLAMENTTI, joka
   ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2009 sekä keskuksen vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (3) ja erityisesti sen 14 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0119/2011),

               1.

               myöntää Euroopan unionin elinten käännöskeskuksen johtajalle vastuuvapauden keskuksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 119.

      (2)  EYVL L 248, 16.9.2002, s. 1.

      (3)  EYVL L 314, 7.12.1994, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/126

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2009 sekä keskuksen vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (3) ja erityisesti sen 14 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0119/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Euroopan unionin elinten käännöskeskuksen johtajalle vastuuvapauden keskuksen talousarvion toteuttamisesta varainhoitovuonna 2008 (5) ja että vastuuvapauspäätökseen liitetyssä päätöslauselmassa se muun muassa

                           —

                           pani merkille tilintarkastustuomioistuimen vuoden 2006 kertomukseen sisältyneen huomautuksen, että vuoden 2006 talousarvio oli 16 900 000 euroa ylijäämäinen ja että keskus palauttaisi vuonna 2007 asiakkailleen 9 300 000 euroa, ja pani merkille, että vuonna 2008 tätä ylijäämää oli kertynyt jo 26 700 000 euroa; yhtyi tilintarkastustuomioistuimen näkemykseen, jonka mukaan tällainen ylijäämän kertyminen viittasi siihen, että käännösten hinnoittelumenetelmä ei ollut riittävän tarkka,

                           —

                           vaati, että komissio ja keskus pyrkivät nopeasti ratkaisemaan henkilöstön eläkemaksuja koskevan kiistan,

               C.

               ottaa huomioon, että keskuksen määrärahat vuonna 2009 olivat 62 630 000 euroa eli ne olivat 4,48 prosenttia suuremmat kuin vuonna 2008,

      Toiminta

               1.

               suhtautuu myönteisesti keskuksen suunnitelmaan jatkaa vuosien 2008–2012 strategian väliarviointia; kehottaa kuitenkin keskusta kehittämään entisestään toimintansa arviointia parantamalla sen strategisten toimien ja sen työohjelmaan sisällytettyjen toimien välisiä kytköksiä ja tarkastelemalla uudestaan toiminnan valvomiseen tarkoitettuja indikaattoreita SMART-tavoitteiden täyttämiseksi;

               2.

               panee merkille, että vuonna 2009 keskus lisäsi EU:n toimielimille tarjoamiensa palvelujen määrää (käännettyjen sivujen osalta) 41 prosentilla verrattuna vuoteen 2008;

               3.

               on tyytyväinen siihen, että keskus esitti tilintarkastustuomioistuimen vuoden 2009 kertomukseen liitetyssä taulukossa vertailun vuosina 2008 ja 2009 toteutetuista toimista, koska vastuuvapauden myöntävällä viranomaisella on nyt mahdollisuus arvioida paremmin sen toimintaa eri vuosina;

      Taloushallinto

               4.

               kehottaa keskusta soveltamaan järjestelmällisesti varainhoitoasetuksensa 8 artiklan 2 kohtaa, jossa säädetään, että ”maksusitoumusmäärärahat kattavat tietyn varainhoitovuoden aikana tehtyjen oikeudellisten sitoumusten kokonaiskustannukset”;

      Perustamisasetuksen vastainen talousarvion ylijäämä

               5.

               kehottaa keskusta tehostamaan toimiaan ylijäämänsä jatkuvan kasvun katkaisemiseksi; toteaa, että käännöskeskuksen talousarvio on jo usean vuoden ajan ollut ylijäämäinen vastoin asetusta (EY) N:o 2965/94 ja että vuonna 2009 tätä ylijäämää oli 24 000 000 euroa, kun vuonna 2008 ylijäämä oli ollut 26 700 000 euroa, vuonna 2006 16 900 000 euroa, vuonna 2005 10 500 000 euroa ja vuonna 2004 3 500 000 euroa; panee merkille, että ylijäämä liittyy lähinnä täsmällisyyden puutteeseen ennusteissa, jotka koskevat asiakkaiden käännöstoimeksiantojen määrää;

               6.

               on kuitenkin tyytyväinen keskuksen aloitteeseen palauttaa 11 000 000 euroa asiakkailleen vuonna 2009; korostaa myös, että vuonna 2007 keskus oli jo palauttanut asiakkailleen 9 300 000 euroa;

      Komission eläkejärjestelmään suoritettavat eläkemaksut

               7.

               panee merkille, että Euroopan unionin tuomioistuin antoi 12. helmikuuta 2010 määräyksen, jonka mukaan komission muutoksenhakukannetta (T-456/07) (6), jossa keskusta vaadittiin maksamaan yhteisön eläkejärjestelmän rahoitusosuutta vastaava maksuosuus varainhoitovuosilta 1998–2005, ei oteta tutkittavaksi edellytysten selvän puuttumisen vuoksi;

               8.

               antaa käännöskeskukselle tunnustusta siitä, että se on pyrkinyt löytämään sovintoratkaisun tähän kiistakysymykseen komission kanssa käyttämällä osan talousarvionsa ylijäämästä (18 300 000 euroa) maksaakseen työnantajalle kuuluvan osan komission eläkejärjestelmään;

      Kirjanpitojärjestelmä

               9.

               kannustaa keskusta varmistamaan, että tilinpitäjän käyttöön annetaan asianmukainen kirjanpitojärjestelmien hyväksymisjärjestelmä; muistuttaa, että hyväksymisjärjestelmän puuttuminen merkitsee sitä, että keskus ottaa vastuulleen keskuksen vuotuiseen toimintakertomukseen sisältyvän tilinpitäjänsä lausuman;

               10.

               pyytää keskusta tiedottamaan vastuuvapauden myöntävälle viranomaiselle toteuttamistaan toimista, joiden tarkoituksena on saada ABAC-kirjanpitojärjestelmä tosiasiallisesti käyttöön; muistuttaa keskusta, että suurena vaarana on, että taloustapahtumien jatkuvuus häiriintyy siihen saakka, kun ABAC-järjestelmä saadaan käyttöön, koska keskuksella ei ole SI2-järjestelmän ylläpitoon tarvittavaa asiantuntemusta;

      Henkilöstö

               11.

               kehottaa keskusta sisällyttämään tietoja arkaluonteisista tehtävistä työnkuvauksiin ja varmistamaan, että kaikki käyttöön otetut lieventävät valvontatoimet on yksilöity;

               12.

               kannustaa keskusta päivittämään koulutusta koskevat soveltamissäännöt ja määrittämään uuden aikataulun tätä varten; antaa tukensa toimille, joihin keskus on ryhtynyt voidakseen valvoa tehokkaasti koulutuskurssiensa laatua;

      Sisäinen tarkastus

               13.

               panee merkille, että keskus on varainhoidon puiteasetuksen 72 artiklan 5 kohdan mukaisesti toimittanut vastuuvapauden myöntävälle viranomaiselle johtajansa laatiman kertomuksen, jossa on yhteenveto sisäisen tarkastuksen suositusten sisällöstä; kehottaa keskuksen johtajaa kuitenkin antamaan tarkat tiedot sisäisen tarkastuksen esittämien suosituksen sisällöstä;

               14.

               ottaa huomioon, että sisäinen tarkastuksen osasto toimitti keskuksen seurantaa ja varmuuden osatekijöitä koskevan tarkastuksen vuoden 2009 osalta; kannustaa keskusta vahvistamaan entisestään sisäisen valvonnan järjestelmäänsä, seurantajärjestelmäänsä ja vahvistuslausuman antamiseen liittyvää prosessia;

               15.

               kehottaa lisäksi keskusta vahvistamaan kirjallisessa muodossa kattavan menettelyn, jonka avulla määritettäisiin asiakkaille toimitettuihin käännöksiin liittyvien perintämääräysten laatimiseen, validointiin ja kirjaamiseen liittyvät tehtävät, aikataulut ja työnkulku;

               16.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (7).

      (1)  EUVL C 338, 14.12.2010, s. 119.

      (2)  EYVL L 248, 16.9.2002, s. 1.

      (3)  EYVL L 314, 7.12.1994, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 119.

      (6)  Kok. 2010, s. II-183.

      (7)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2004/478/EY:KOMISSION PÄÄTÖS, tehty 29 päivänä huhtikuuta 2004, kriisinhallinnan yleissuunnitelman hyväksymisestä elintarvikkeiden ja rehujen alalla

text:
30.4.2004       FI           Euroopan unionin virallinen lehti                       L 160/123
                                     KOMISSION PÄÄTÖS,
                                tehty 29 päivänä huhtikuuta 2004,
  kriisinhallinnan yleissuunnitelman hyväksymisestä elintarvikkeiden ja rehujen alalla
                                          (2004/478/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elintarvikelainsäädäntöä koskevista yleisistä periaatteista ja vaatimuksista,
Euroopan elintarviketurvallisuusviranomaisen perustamisesta sekä elintarvikkeiden
turvallisuuteen liittyvistä menettelyistä 28 päivänä tammikuuta 2002 annetun Euroopan
parlamentin ja neuvoston asetuksen (EY) N:o 178/2002, ja erityisesti sen 55 artiklan,
sekä katsoo seuraavaa:
(1)     Edellä mainitun asetuksen (EY) N:o 178/2002 55 artiklassa säädetään, että komissio
        laatii tiiviissä yhteistyössä Euroopan elintarviketurvallisuusviranomaisen (jäljempänä
        ”elintarviketurvallisuusviranomaisen”) ja jäsenvaltioiden kanssa kriisinhallinnan
        yleissuunnitelman elintarvikkeiden ja rehujen turvallisuuden alalla.
(2)     Yleissuunnitelman luonnoksesta on kuultu elintarviketurvallisuusviranomaista, ja siitä
        on käyty perusteellinen keskustelu jäsenvaltioiden kanssa elintarvikeketjua ja eläinten
        terveyttä käsittelevän pysyvän komitean yhteydessä,
ON TEHNYT TÄMÄN PÄÄTÖKSEN:
                                             1 artikla
Tällä päätöksellä perustetaan edellä mainitun asetuksen (EY) N:o 178/2002 55 artiklassa
säädetty, liitteenä oleva kriisinhallinnan yleissuunnitelma elintarvikkeiden ja rehujen
turvallisuuden alalla.
                                             2 artikla
Tämä päätös tulee voimaan sitä kuukautta seuraavan kuukauden ensimmäisenä päivänä,
jolloin se julkaistaan Euroopan unionin virallisessa lehdessä.
                                                123
 ---pagebreak--- 30.4.2004    FI           Euroopan unionin virallinen lehti   L 160/124
Tehty Brysselissä 29 päivänä huhtikuuta 2004.
                                           Komission puolesta
                                           David BYRNE
                                           Komission jäsen
                                             124
 ---pagebreak--- 30.4.2004      FI             Euroopan unionin virallinen lehti                           L 160/125
                                                 LIITE
    ELINTARVIKKEITA/REHUJA KOSKEVA KRIISINHALLINNAN
                                   YLEISSUUNNITELMA
1.       ELINTARVIKKEITA/REHUJA KOSKEVAN KRIISINHALLINNAN YLEISSUUNNITELMAN
         SOVELTAMISALA
         Asetuksen (EY) N:o 178/2002 IV luvun 3 jaksossa suunnitellaan uusia
         riskinhallinnan menetelmiä elintarvikkeiden ja rehujen alalla: komission perustama
         kriisiyksikkö,       johon     elintarviketurvallisuusviranomainen      osallistuu,    sekä
         elintarvikkeita/rehuja koskeva kriisinhallinnan yleissuunnitelma, jossa täsmennetään
         erityisesti      kriisin    hallitsemiseksi       tarvittavat  käytännön        menettelyt.
         Elintarvikkeita/rehuja koskevaa kriisinhallinnan yleissuunnitelmaa kutsutaan
         jäljempänä ”yleissuunnitelmaksi”.
         Tämän jakson kolme artiklaa ovat yhteydessä toisiinsa:
         Asetuksen 55 artiklan mukaan komissio laatii tiiviissä yhteistyössä
         elintarviketurvallisuusviranomaisen ja jäsenvaltioiden kanssa elintarvikkeita/rehuja
         koskevan kriisinhallinnan yleissuunnitelman, jossa eritellään kriisitilanteet sekä
         kriisinhallinnassa tarvittavat käytännön menettelyt, mukaan lukien avoimuusperiaate
         ja tiedotusstrategia.
         Asetuksen 56 artiklan mukaan komissio perustaa kriisiyksikön.
         Asetuksen 57 artiklassa eritellään kriisiyksikön tehtävät.
         Erityisesti asetuksen 55 artiklan mukaan yleissuunnitelmassa eritellään ne tilanteet,
         joihin liittyy elintarvikkeista ja rehuista ihmisten terveydelle aiheutuvia välittömiä tai
         välillisiä riskejä, joita ei todennäköisesti voida riittävässä määrin estää, ehkäistä tai
         vähentää hyväksyttävälle tasolle nykyisin voimassa olevilla säännöksillä taikka 53 ja
         54 artiklaa soveltamalla.
         Lisäksi 56 artiklan mukaan komissio perustaa kriisiyksikön, ”jos komissio havaitsee
         tilanteen, johon liittyy elintarvikkeista tai rehuista ihmisten terveydelle aiheutuva
         vakava välitön tai välillinen riski, jota ei voida ehkäistä, poistaa tai vähentää nykyisin
         voimassa olevin säännöksin eikä hallita riittävällä tavalla pelkästään 53 ja 54 artiklaa
         soveltamalla”.
         Sen vuoksi yleissuunnitelmassa eritellään:
         –      kriisitilanteet
         –      yleissuunnitelman soveltamiseen johtava prosessi
         –      kriisikoordinaattorien verkoston perustaminen
         –      käytännön menettelyt kriisin hallitsemiseksi:
         –      kriisiyksikön tehtävä
                                                  125
 ---pagebreak--- 30.4.2004      FI             Euroopan unionin virallinen lehti                            L 160/126
         –      kriisiyksikön käytännön toiminta (kokoonpano, toimintavälineet, toimet)
         –      yhteys kriisiyksikön ja päätöksentekoprosessin välillä
         –      kriisin päättyminen
         –      hallintamenettelyt, kun kyseessä on mahdollisesti vakava riski
         –      tiedotusstrategia
         –      avoimuusperiaatteet.
         Yleissuunnitelmassa vahvistetut hallintamenettelyt muodostavat suuntaviivat, joita
         sovelletaan jäsenvaltioihin, elintarviketurvallisuusviranomaiseen ja komissioon.
2.       KRIISITILANTEET
2.1.     Kriisitilanteet, joihin liittyy ihmisten terveydelle aiheutuva vakava välitön tai
         välillinen riski
         Kriisitilanteita ovat tilanteet, joissa kriittiset tekijät ovat sen tasoisia, että komissio
         katsoo kyseisen elintarvikkeista tai rehuista aiheutuvan riskin hallinnan niin
         monimutkaiseksi, ettei sitä voida hallita riittävällä tavalla voimassa olevin
         säännöksin tai pelkästään 53 ja 54 artiklaa soveltamalla.
         Saatu kokemus osoittaa, että riskitilanteet hallitaan yleensä riittävän hyvin nykyisillä
         menettelyillä. Näin ollen kriiseiksi katsottavia tilanteita on hyvin vähän tai vain
         poikkeuksellisesti.
         Näitä kriittisiä tekijöitä ovat erityisesti seuraavat:
         tilanteeseen liittyy ihmisten terveydelle aiheutuva vakava välitön tai välillinen riski
         ja/tai se käsitetään sellaiseksi tai tehdään tunnetuksi sellaisena tai voidaan käsittää
         sellaiseksi ja/tai tehdä tunnetuksi sellaisena
         ja
         riski on levinnyt tai voi levitä huomattavaan osaan elintarvikeketjua
         ja
         mahdollisuus riskin leviämiseen useisiin jäsenvaltioihin ja/tai kolmansiin maihin on
         merkittävä.
         Yleissuunnitelma edellyttää kriisiyksikön perustamista, kun asiaan liittyvää välitöntä
         tai välillistä riskiä pidetään vakavana. Sen vuoksi yleissuunnitelmaan sisältyy lähes
         kaikissa tapauksissa kriisiyksikön perustaminen.
2.2.     Kriisitilanteet, joihin liittyy mahdollisesti vakava riski
         On tärkeää, että tässä suunnitelmassa otetaan huomioon tapaukset, joissa riski on
         mahdollinen mutta voi kehittyä vakavaksi riskiksi, jota ei todennäköisesti voida
         ehkäistä, poistaa tai vähentää nykyisin voimassa olevin säännöksin eikä pelkästään
                                                 126
 ---pagebreak--- 30.4.2004      FI            Euroopan unionin virallinen lehti                           L 160/127
         53 ja 54 artiklaa soveltamalla. Tällaisissa tapauksissa ei perusteta kriisiyksikköä,
         vaan tarkoituksenmukaisilla säännöksillä hallitaan tehokkaasti tämäntyyppiset kriisit.
3.       YLEISSUUNNITELMAN SOVELTAMISEEN JOHTAVA PROSESSI
         Tiedot, jotka mahdollisesti johtavat elintarvikkeita/rehuja koskevan kriisinhallinnan
         yleissuunnitelman soveltamiseen ja tarvittaessa kriisiyksikön perustamiseen, voivat
         olla peräisin seuraavista:
         –      nopean hälytysjärjestelmän kautta toimitetut ilmoitukset (elintarvikkeita ja
                rehuja koskeva nopea hälytysjärjestelmä, RASFF)
         –      jäsenvaltioista saadut tiedot (muuntyyppiset ilmoitukset, elintarvikeketjua ja
                eläinten terveyttä käsittelevässä pysyvässä komiteassa annetut tiedot jne.)
         –      elintarviketurvallisuusviranomaisen antamat tiedot
         –      elintarvike- ja eläinlääkintätoimiston (FVO) raportit
         –      EU:n epidemiologiselta verkostolta saadut tiedot
         –      kolmansista maista tai kansainvälisiltä elimiltä saadut tiedot
         –      tiedot mistä tahansa muista lähteistä (kuluttajaryhmät, teollisuus, muut
                sidosryhmät, tiedotusvälineet jne.).
         Kun komissio katsoo riskejä koskevien tietojen analyysin perusteella, että 2.1 tai 2.2
         kohdassa vahvistetut edellytykset voivat täyttyä, se ottaa alustavasti yhteyden
         asianomaisiin            jäsenvaltioihin          tutkiakseen        tilannetta         ja
         elintarviketurvallisuusviranomaiseen pyytääkseen tietoja kyseisestä riskistä.
         Komission määrittää kaiken saatavilla olevan asiaan liittyvän tiedon arvioinnin
         perusteella, täyttyvätkö 2.1 tai 2.2 kohdassa vahvistetut edellytykset.
4.       KRIISIKOORDINAATTORIEN VERKOSTON PERUSTAMINEN
         Kukin jäsenvaltio, elintarviketurvallisuusviranomainen ja komissio nimeävät yhden
         kriisikoordinaattorin ja hänen varamiehensä asianmukaisella tasolla. Nimettyjen
         koordinaattoreiden ja varamiesten nimet ja yhteystiedot on ilmoitettava komissiolle.
         Komissio järjestää koordinaattoreiden kokoukset pian heidän nimeämisensä jälkeen.
         Ensimmäisessä kokouksessa komissio jakaa käsikirjan, joka sisältää täydellisen
         luettelon koordinaattoreista ja varamiehistä sekä yhteystiedot. Käsikirja sisältää myös
         luettelon     yhteisön      vertailulaboratorioista.    Käytännön     toimintasäännöistä
         keskustellaan esimerkiksi sen varmistamiseksi, että kuhunkin koordinaattoriin
         voidaan saada yhteys, jos kriisi toteutuu hyvin nopeasti, ja että yhteistyö riskiä
         koskevan tiedotusstrategian osalta on tehokasta (ks. 7 jakso). Sidosryhmiä kuullaan
         näiden kokousten tuloksista, jotka koskevat niiden etua.
                                                127
 ---pagebreak--- 30.4.2004      FI            Euroopan unionin virallinen lehti                         L 160/128
         Näiden käytännön toimintaa koskevien yksityiskohtaisten sääntöjen avulla olisi
         varmistettava, että toimintaan ryhdytään nopeasti. Tarvittaessa nämä käytännön
         toimintaa koskevat yksityiskohtaiset säännöt liitetään yleissuunnitelmaan.
5.       KÄYTÄNNÖN       MENETTELYT SELLAISEN KRIISIN HALLITSEMISEKSI, JOHON LIITTYY
         IHMISTEN TERVEYDELLE AIHEUTUVA VAKAVA VÄLITÖN TAI VÄLILLINEN RISKI
5.1.     Kriisiyksikön perustaminen
         Kun komissio katsoo riskejä koskevien tietojen analyysin perusteella, että 2.1
         kohdassa vahvistetut edellytykset voivat täyttyä ja erityisesti että riski on
         todennäköisesti vakava, se ottaa alustavasti yhteyden asianomaisiin jäsenvaltioihin
         tutkiakseen tilannetta ja elintarviketurvallisuusviranomaiseen pyytääkseen tietoja
         kyseisestä riskistä.
         Komissio perustaa kaiken saatavilla olevan asiaan liittyvän tiedon arvioinnin
         perusteella kriisiyksikön, jos 2.1 kohdassa mainittujen edellytysten katsotaan
         täyttyvän.
         Komissio             ilmoittaa           välittömästi         jäsenvaltioille         ja
         elintarviketurvallisuusviranomaiselle kriisiyksikön perustamisesta.
         Kriisiyksikön perustamista koskevan päätöksen johdosta kaikkien asianomaisten
         osapuolten (komissio, elintarviketurvallisuusviranomainen, jäsenvaltiot) on
         sovellettava yleissuunnitelman 5, 7 ja 8 jaksoa.
5.2.     Kriisiyksikön tehtävä
         Kriisiyksikkö on vastuussa kaikkien asiaan liittyvien tietojen keruusta ja arvioinnista
         ja kriisin hallitsemiseksi käytettävissä olevien vaihtoehtojen määrittämisestä.
         Kriisiyksikön tehtävänä on myös tiedottaa yleisölle asianomaisista riskeistä ja niiden
         vuoksi toteutetuista toimenpiteistä.
         Kyseessä on lisäväline, jolla varmistetaan tehokas kriisinhallinta paremman
         koordinoinnin ja nopean toiminnan avulla. Sen vuoksi kaikkien kriisiyksikön
         jäsenten on toimittava yhteistyössä kaiken saatavilla olevan asiaan liittyvän tiedon
         keräämiseksi ja jakamiseksi; lisäksi jäsenet tekevät yhteistyötä kerättyjen tietojen
         arvioimiseksi ja soveltuvan riskinhallintatavan määrittämiseksi. Kriisiyksikön kaikki
         jäsenet tekevät yhteistyötä myös tiedotuksen alalla ja määrittävät parhaat tavat, joilla
         yleisölle tiedotetaan avoimella tavalla.
         Sen sijaan kriisiyksikkö ei ole vastuussa riskinhallintaa koskevien päätösten
         tekemisestä eikä lainsäädännön täytäntöönpanosta (valvontanäkökohdista).
         Nämä käytännön menettelyt eivät korvaa menettelyjä, joita käytetään komissiolle tai
         jäsenvaltioille tai elintarviketurvallisuusviranomaiselle kuuluvan toimivallan
         puitteissa.
         Näin ollen kriisinhallintaa koskevat päätökset tehdään jo voimassa olevien erityisten
         menettelyjen (erityisesti komiteamenettelyjen) mukaisesti.
                                                128
 ---pagebreak--- 30.4.2004      FI            Euroopan unionin virallinen lehti                        L 160/129
         Kukin jäsenvaltio on vastuussa virallisen valvonnan hallinnoimisesta alueellaan.
         Jäsenvaltioiden vahvistamat toimintasäännöt, jotka koskevat kriisitilanteissa
         tarpeellisten kiireellisten valvontatoimenpiteiden koordinointia, pysyvät voimassa.
         Terveys- ja kuluttaja-asioiden pääosasto on vastuussa elintarvike- ja
         eläinlääkintätoimiston tarkastusryhmien lähettämisestä kiireellisesti, jos se on
         tarpeen.
         Elintarviketurvallisuusviranomainen on puolestaan vastuussa niiden menettelyjen
         hallinnoimisesta, jotka koskevat tieteellisen lausunnon antamista silloin, kun
         tiedekomitealta tai joltain sen tiedelautakunnalta pyydetään kiireellistä tieteellistä
         lausuntoa.
5.3.     Kriisiyksikön käytännön toiminta
         Kokoonpano
         Kriisiyksikön            kokoonpanoon              kuuluvat       komission          ja
         elintarviketurvallisuusviranomaisen kriisikoordinaattorit (tai heidän varamiehensä),
         niiden jäsenvaltioiden kriisikoordinaattori(t), joita asia koskee suoraan, sekä muut
         edustajat komissiosta, elintarviketurvallisuusviranomaisesta ja siitä jäsenvaltiosta
         (niistä         jäsenvaltioista),        joita        asia     koskee          suoraan.
         Elintarviketurvallisuusviranomainen tarjoaa tarvittavan tieteellisen ja teknisen avun.
         Kriisiyksikön tehtävänä on helpottaa nopeaa ja tehokasta toimintaa. Sen jäsenet ovat
         mukana kriisiyksikön säännöllisissä ja kiireellisissä kokouksissa, ja heiltä vaaditaan
         korkean tason asiantuntemusta ja sitoutumista. Heidän on kyettävä ottamaan
         vastuuta, ja sen vuoksi on tarpeen nimetä henkilöitä, jotka toimivat erittäin
         vastuullisessa tehtävässä elintarvikkeiden/rehujen alalla.
         Kriisiyksikkö voi katsoa, että muiden viranomaisten tai yksityishenkilöiden
         asiantuntemusta tarvitaan kriisin hallinnassa, ja pyytää näiden apua pysyvästi tai
         tapauskohtaisesti. Esimerkiksi yhteisön tai kansallisten vertailulaboratorioiden
         asiantuntijoita voidaan pyytää osallistumaan kriisiyksikköön, jos heidän
         laboratorioanalyyseja koskeva asiantuntemuksensa on tarpeen.
         Ne henkilöt, jotka komissiossa ja elintarviketurvallisuusviranomaisessa vastaavat
         elintarvikkeiden ja rehujen turvallisuutta koskevasta tiedotuksesta, on otettava
         mukaan kriisiyksikön työhön.
         Kriisiyksikön toimintaa koskevat käytännön menettelyt
         Komission kriisikoordinaattori (tai hänen varamiehensä) toimii kriisiyksikön
         puheenjohtajana. Puheenjohtaja varmistaa erityisesti yhteyden kriisiyksikön työn
         ja päätöksentekoprosessin välillä. Häntä avustavat asianomais(t)en komission
         toimivaltaisen yksikön (toimivaltaisten yksiköiden) tekninen asiantuntija (tekniset
         asiantuntijat).
         Puheenjohtaja varmistaa kriisiyksikön toiminnan sujuvuuden ja tehtävien jakamisen
         jäsenien kesken ottaen huomioon heidän pätevyytensä.
         Mahdollisimman pian sen jälkeen, kun päätös kriisiyksikön perustamisesta on tehty,
         puheenjohtaja kutsuu elintarviketurvallisuusviranomaisen koordinaattorin ja niiden
         jäsenvaltioiden koordinaattorit, joita kriisi koskee suoraan, kriisiyksikön
                                                129
 ---pagebreak--- 30.4.2004       FI            Euroopan unionin virallinen lehti                            L 160/130
         ensimmäiseen kokoukseen. Koordinaattoreiden mukana voi seurata rajallinen määrä
         henkilöitä. Puheenjohtaja voi asettaa mukana seuraaville henkilöille
         enimmäismäärän.
         Elintarviketurvallisuusviranomaisen koordinaattori ja jäsenvaltioiden koordinaattorit,
         jotka ovat mukana kriisiyksikössä, ovat vastuussa siitä, että kriisiyksikön kokouksiin
         osallistuvat henkilöt on valittu siten, että käytettävissä oleminen, asiantuntemus ja
         vastuun taso on riittävää. Käytännössä tämä tarkoittaa, että kriisikoordinaattori tai
         hänen varamiehensä osallistuu kaikkiin kokouksiin, ja heidän lisäkseen osallistujina
         on päteviä henkilöitä.
         Elintarviketurvallisuusviranomainen on vastuussa tieteellisen ja teknisen avun
         tarjoamisesta, jos se on tarpeen, erityisesti siltä osin kuin on kyse tieteellisen tiedon
         tilasta (kaiken kyseiseen riskiin liittyvän tieteellisen tiedon keruu ja arviointi).
         Kriisiyksikkö on vastuussa läheisistä yhteyksistä asianomaisiin sidosryhmiin,
         erityisesti silloin, kun on tarpeen jakaa tietoja.
         Toimintavälineet
         Komissio huolehtii kriisiyksikön kokousten sihteeristöstä (pöytäkirjat jne.) ja antaa
         kriisiyksikön käyttöön kaikki sen toiminnan sujuvuuden kannalta tarpeelliset
         henkilöresurssit ja aineelliset resurssit (erityisesti kokoustilat, viestintävälineet jne.).
         Kriisiyksikkö käyttää RASFF-verkoston teknisiä välineitä tiedonvälitykseen ja
         -jakeluun, erityisesti jäsenvaltio(i)lle esitettäviin tietopyyntöihin ja tietojen
         vastaanottamiseen jäsenvaltio(i)lta.
         Kriisiyksikön toimet
         Edellä mainitun 57 artiklan mukaisesti kriisiyksikön toimia ovat seuraavat:
         –      Toimet, jotka liittyvät asiaankuuluvan tieteellisen aineiston ja tiedon
                keruuseen, jonka ansiosta asianomainen riski on mahdollista hallita
                mahdollisimman tehokkaasti. Erityisesti
                –      saatavilla oleva tieteellinen tieto jaetaan kriisiyksikön eri jäsenille
                –      tarvittaessa jäsenille annetaan tehtäväksi kerätä lisää tieteellistä tietoa
                –      tarvittaessa koordinoidaan tarpeellisia toimia tieteellisessä tiedossa
                       esiintyvien puutteiden poistamiseksi
                –      tarvittaessa jäsenille annetaan tehtäväksi yhteydenotto kansainvälisiin
                       järjestöihin, asianomaisiin sidosryhmiin ja kolmansiin maihin sen
                       varmistamiseksi, että kaikki asiaankuuluva tieto on saatavilla ja jaetaan
                –      tarvittaessa kriisiyksikkö voi pyytää apua yhteisön vertailulaboratorioilta.
         Tieteellisen tiedon keruuta koskevia tehtäviä osoitettaessa on otettava huomioon
         elintarviketurvallisuusviranomaisen erityisasiantuntemus ja sen näitä kysymyksiä
         varten jo kehittämät tieteellisen tiedon jakamiseen liittyvät mekanismit
         (elintarviketurvallisuusviranomaisen verkostot).
                                                  130
 ---pagebreak--- 30.4.2004      FI           Euroopan unionin virallinen lehti                            L 160/131
         Tieteellisen tiedon keruuta koskevia tehtäviä osoitettaessa voidaan myös tarvittaessa
         hyödyntää muilta komission hallinnoimilta verkostoilta saatavaa apua. Näitä ovat
         esimerkiksi ihmisten sairauksia koskeva varhaisvaroitus- ja reagointijärjestelmä
         (EWRS) tai eläintautien ilmoitusjärjestelmä (ADNS) tai tutkimuksen pääosaston
         hallinnoimat tutkimusalan verkostot.
         –     Toimet, jotka liittyvät muun asiaankuuluvan tiedon keruuseen (muu kuin edellä
               mainittu tieteellinen tieto). Erityisesti
               –     kaikki saatavilla oleva asiaan liittyvä tieto jaetaan (virallisten
                     valvontatoimenpiteiden tulokset, virallisten vertailulaboratorioiden
                     suorittamien analyysien tulokset, kolmansista maista saadut tiedot jne.).
               –     tarvittaessa jäsenille annetaan tehtäväksi kerätä lisää tietoa
               –     tarvittaessa jäsenille annetaan tehtäväksi yhteydenotto kansainvälisiin
                     järjestöihin, asianomaisiin sidosryhmiin ja kolmansiin maihin sen
                     varmistamiseksi, että kaikki asiaankuuluva tieto on saatavilla ja jaettu.
         –     Toimet, jotka liittyvät saatavilla olevan tiedon arviointiin. Erityisesti
               –     jäsenien, erityisesti elintarviketurvallisuusviranomaisen, jo suorittamien
                     arviointien tai muuten saatavilla olevien arviointien jakaminen
               –     riskin        arvioinnin        organisoiminen,       ottaen        huomioon
                     elintarviketurvallisuusviranomaisen erityistehtävä tieteellisen ja teknisen
                     tuen antamisessa kriisiyksikölle, sanotun kuitenkaan rajoittamatta
                     mahdollisuutta pyytää elintarviketurvallisuusviranomaiselta virallista
                     tieteellistä lausuntoa
               –     tarvittaessa yhteisön vertailulaboratorioiden teknisen tuen käyttäminen
                     analyyttisissä kysymyksissä.
         –     Toimet, jotka liittyvät niiden käytettävissä olevien vaihtoehtojen
               määrittämiseen, joilla ihmisten terveydelle aiheutuva riski voidaan ehkäistä,
               poistaa tai vähentää hyväksyttävälle tasolle, ja näiden vaihtoehtojen
               ajantasaistaminen uuden saatavilla olevan tiedon sekä tilanteen kehittymisen
               perusteella. Erityisesti
               –     kriisiyksikön jäsenten on tehtävä yhteistyötä käytettävissä olevien
                     vaihtoehtojen määrittämiseksi
               –     jäsenten on laadittava yhteinen asiakirja käytettävissä olevista
                     vaihtoehdoista. Asiakirjan on sisällettävä kunkin vaihtoehdon osalta
                     perustelu vaihtoehdon yksilöimiselle, erityisesti saatavilla olevien
                     tietojen arvioinnin tärkeimmät tulokset.
         –     Toimet, jotka liittyvät yleisölle suunnattavan, asiaan liittyviä riskejä ja
               toteutettuja toimenpiteitä koskevan tiedotuksen järjestämiseen.
         Tätä asiaa käsitellään tarkemmin 7 jaksossa.
                                                131
 ---pagebreak--- 30.4.2004      FI            Euroopan unionin virallinen lehti                        L 160/132
         On huomattava, että kriisiyksikkö voi kaikissa näissä toimissa pyytää pysyvästi tai
         tapauskohtaisesti tiettyjen henkilöiden apua, jos heidän asiantuntemustaan pidetään
         tarpeellisena.
5.4.     Yhteys kriisiyksikön ja päätöksentekoprosessin välillä
         Kriisinhallintatoimet
         Kriisinhallintatoimiin kuuluvat kaikki toimet, jotka ovat tarpeen kyseisen riskin
         ehkäisemiseksi, poistamiseksi tai vähentämiseksi: osa toimista on kriisiyksikön
         vastuulla ja osa kuuluu komission ja/tai jäsenvaltioiden vastuualueeseen. On
         huomattava, että nämä toimet eivät rajoita 53 artiklan 2 kohdassa komissiolle
         annettua mahdollisuutta hätätilanteissa tilapäisesti toteuttaa toimenpiteitä kuultuaan
         kyseisiä jäsenvaltioita ja ilmoitettuaan asiasta muille jäsenvaltioille.
         Vaihe 1
               –      Komissio kutsuu kriisiyksikön koolle mahdollisimman pian sen
                      perustamisen jälkeen.
               –      Kriisiyksikkö toimii 5, 7 ja 8 jakson mukaisesti.
         Vaihe 2
               –      Kriisiyksikön määrittämät vaihtoehdot on ilmoitettava komissiolle, joka
                      ilmoittaa ne välittömästi jäsenvaltioille.
               –      Komissio valmistelee toimenpiteet, jotka toteutetaan tarvittaessa. Se voi
                      myös pyytää elintarviketurvallisuusviranomaiselta kiireellisen tieteellisen
                      lausunnon, jos elintarviketurvallisuusviranomaisen virallinen tieteellinen
                      lausunto katsotaan tarpeelliseksi.
         Vaihe 3
               –      Elintarvikeketjua ja eläinten terveyttä käsittelevän pysyvän komitean
                      kokouksessa tarkastellaan ehdotettuja toimenpiteitä ja annetaan niistä
                      lausunto, jos se on tarpeen.
               –      Tarvittaessa hyväksytään kiireellisiä toimenpiteitä erityisesti asetuksen
                      (EY) N:o 178/2002 53 ja 54 artiklassa säädettyjen menettelyjen
                      perusteella.
               –      Kun         kiireellistä       tieteellistä     lausuntoa      pyydetään,
                      elintarviketurvallisuusviranomainen toteuttaa tarpeelliset toimenpiteet
                      sen varmistamiseksi, että lausunto annetaan mahdollisimman pian.
         Pysyvät toimet, jotka on toteutettava kriisin koko keston ajan
         –     Kriisin koko keston ajan kriisiyksikkö kerää ja arvioi jatkuvasti asiaankuuluvia
               tietoja ja arvioi käytettävissä olevia vaihtoehtoja uudelleen. Ajantasaistetut
               vaihtoehdot ilmoitetaan komissiolle ja jäsenvaltioille. Komissio voi valmistella
               muutettuja toimenpiteitä ja jättää ne elintarvikeketjua ja eläinten terveyttä
               käsittelevän pysyvän komitean tarkasteltavaksi.
                                                132
 ---pagebreak--- 30.4.2004      FI            Euroopan unionin virallinen lehti                          L 160/133
         –      Kriisin koko keston ajan elintarvikeketjua ja eläinten terveyttä käsittelevä
                pysyvä komitea pitää säännöllisiä ja kiireellisiä kokouksia sen varmistamiseksi,
                että kaikki asiaan liittyvät tiedot jaetaan, erityisesti tiedot, jotka koskevat
                kaikkien         tarpeellisten        toimenpiteiden         hyväksymistä        ja
                kriisinhallintatoimenpiteiden täytäntöönpanon seurantaa (asianomaisten
                jäsenvaltioiden raportit, jotka toimitetaan elintarvikeketjua ja eläinten terveyttä
                käsittelevälle pysyvälle komitealle keskusteltavaksi).
         –      Kriisin koko keston ajan kriisiyksikkö tiedottaa yleisölle ja sidosryhmille 7
                jaksossa esitetyn tiedotusstrategian perusteella ja 8 jaksossa tarkoitettujen
                avoimuusperiaatteiden mukaisesti.
         Yhteys kriisiyksikön ja päätöksentekoprosessin välillä
         –      Käytännön mekanismeilla varmistetaan riittävä yhteys kriisiyksikön työn ja
                päätöksentekoprosessin välillä. Erityisesti pysyvälle komitealle annetaan
                säännöllisesti       ajantasaiset      tiedot      kriisiyksikön     työstä,     ja
                elintarviketurvallisuusviranomainen kutsutaan pysyvän komitean kokouksiin.
                Kriisiyksikölle tiedotetaan jatkuvasti päätöksentekoprosessissa toteutetuista
                toimenpiteistä, jotta asiaan liittyviä tietoja voidaan koordinoida.
5.5.     Kriisin päättyminen
         Edellä mainittuja menettelyjä jatketaan, kunnes kriisiyksikkö lakkautetaan. Jos
         komissio katsoo kriisiyksikköä kuultuaan ja toimittuaan elintarvikeketjua ja eläinten
         terveyttä käsittelevän pysyvän komitean välityksellä tiivissä yhteistyössä
         jäsenvaltioioiden kanssa, että kriisiyksikkö on saanut työnsä päätökseen, koska riski
         on hallinnassa, se voi lakkauttaa kriisiyksikön.
5.6.     Kriisin jälkiarviointi
         On toteutettava kattava kriisin jälkiarviointi, johon otetaan mukaan sidosryhmät.
         Kriisikoordinaattoreiden kokous järjestetään kriisin päättymisen jälkeen, jotta
         erilaisten kriisinhallinnassa käytettyjen välineiden toimintaa voidaan parantaa kriisin
         jälkiarvioinnin ja saadun kokemuksen perusteella.
6.       HALLINTAMENETTELYT, KUN RISKI ON MAHDOLLISESTI VAKAVA
         Kun riskejä koskevien tietojen analyysin perusteella katsotaan, että 2.2 kohdassa
         vahvistetut edellytykset voivat täyttyä, komissio ottaa alustavasti yhteyttä
         asianomaiseen jäsenvaltioon (asianomaisiin jäsenvaltioihin) tutkiakseen tilannetta ja
         elintarviketurvallisuusviranomaiseen pyytääkseen tietoja kyseisestä riskistä.
         Jos komissio katsoo kaiken saatavilla olevan asiaan liittyvän tiedon arvioinnin
         perusteella, että 2.2 kohdassa vahvistetut edellytykset täyttyvät, se ilmoittaa
         välittömästi      jäsenvaltioille     ja    elintarviketurvallisuusviranomaiselle,    että
         yleissuunnitelman 6, 7 ja 8 jaksoa sovelletaan.
         Mahdollisimman pian sen jälkeen, kun on tehty päätös yleissuunnitelman tämän
         jakson soveltamisesta, komissio toteuttaa seuraavat toimet:
                                                  133
 ---pagebreak--- 30.4.2004      FI           Euroopan unionin virallinen lehti                           L 160/134
         – asianmukaiset yhteydenotot jäsenvaltioihin, joita asia koskee suoraan, sekä
            elintarviketurvallisuusviranomaiseen,               jotta        niiden         sisäiset
            kriisinhallintajärjestelmät käynnistettäisiin. Tarvittaessa olisi käynnistettävä
            hätätilanteita varten elintarviketurvallisuusviranomaisessa kehitetyt tieteellisen
            tiedon jakamista koskevat mekanismit (elintarviketurvallisuusviranomaisen
            verkostot).
         – tarvittaessa pyyntö toimivaltaisten laboratorioiden aktivoimisesta ja niiden
            analyysitulosten jakamisesta.
         – asianmukaiset yhteydenotot tai kokoukset niiden jäsenvaltioiden, joita asia koskee
            suoraan, sekä elintarviketurvallisuusviranomaisen kanssa, jotta varmistetaan
            kaiken asiaankuuluvan tiedon jakaminen (tieteelliset tiedot, valvontaa koskevat
            tiedot jne.).
         – tiedotustoimet (ks. 7 jakso).                  Jäljempänä     8   jaksossa    mainittuja
            avoimuusperiaatteita sovelletaan.
         Näitä toimia jatketaan, kunnes riski on arvioitu perusteellisemmin. Jos riski katsotaan
         vakavaksi ja jos komissio katsoo, että 2.1 kohdassa vahvistetut edellytykset täyttyvät,
         perustetaan kriisiyksikkö ja sovelletaan 5, 7 ja 8 jaksossa vahvistettuja menettelyjä.
         Jos riski ei kehity sellaiseksi, että se katsottaisiin vakavaksi, sovelletaan
         tavanomaisia riskinhallintaa koskevia säännöksiä.
7.       TIEDOTUSSTRATEGIA
         Kriisiyksikkö laatii tiedotusstrategiansa käsillä olevan tapauksen mukaisesti, jotta
         yleisölle tiedotettaisiin riskistä ja toteutetuista toimenpiteistä.
         Tämä tiedotusstrategia kattaa kyseistä asiaa koskevan tiedotuksen sisällön ja
         ajoituksen, mukaan luettuina tietojen julkistamista koskevat yksityiskohtaiset
         järjestelyt.
         Strategiassa otetaan huomioon kriisiyksikön kunkin jäsenen erityispätevyys ja
         vastuualueet, jotta voidaan järjestää koordinoitu, johdonmukainen ja avoin tiedotus
         yleisölle. Tätä varten vahvistetaan seuraavat käytännön toimintasäännöt:
         –      Komissiossa elintarvikkeita ja rehuja koskevasta tiedotuksesta vastaava henkilö
                ja elintarviketurvallisuusviranomaisessa tiedotuksesta vastaava henkilö ovat
                mukana kriisiyksikön työssä.
         –      Jäsenvaltiot, joita kriisi koskee suoraan, ja kriisiyksikön jäsenet pyrkivät kaikin
                tavoin varmistamaan, että heidän tiedotuksensa on johdonmukaista
                kriisiyksikön koordinoiman tiedotusstrategian kanssa.
         –      Samalla tavoin jäsenvaltiot, jotka eivät ole kriisiyksikön jäseniä, ovat mukana
                kriisiyksikön koordinoimassa strategiassa kriisinhallinnasta vastaavien
                koordinaattoreidensa välityksellä, jotta varmistetaan riskiä koskevan
                tiedotuksen johdonmukaisuus.
                                                  134
 ---pagebreak--- 30.4.2004       FI           Euroopan unionin virallinen lehti                         L 160/135
         Kriisiyksikön strategian yhtenä osana on määrittää soveltuvat tiedotuskanavat, jotka
         on luotava tapauskohtaisesti Euroopan parlamentin, asianomaisten kolmansien
         maiden ja sidosryhmien kanssa.
         Kriisiyksikön laatiman tiedotusstrategiaan on sisällytettävä mahdollisesti tarvittavat
         alustavat yhteydenotot sidosryhmiin, erityisesti silloin, kun julkistetaan tietoja, jotka
         liittyvät tiettyyn merkkiin tai kauppanimeen.
         Tiedotusstrategiassa otetaan huomioon sidosryhmiä Euroopan tasolla edustavien
         organisaatioiden erityistehtävä tiedonvälityksessä.
         Tiedotusstrategiaan kuuluu soveltuvien koordinoitujen yhteyksien luominen
         asianomaisiin kolmansiin maihin, jotta niille voidaan antaa selkeitä, täsmällisiä ja
         johdonmukaisia tietoja. Tiedotusstrategiassa määritellään myös asianmukainen
         tiedotus, jolla kolmansille maille ilmoitetaan kriisin päättymisestä.
         Tiedotusstrategialla on varmistettava, että tiedotus on avointa 8 jaksossa esitettyjen
         periaatteiden mukaisesti.
         Kun tiedotusta toteutetaan yleissuunnitelman 6 jakson mukaisesti, on myös
         varmistettava tiedotuksen tarvittava johdonmukaisuus. Kyseisessä jaksossa
         tarkoitetuissa yhteydenotoissa ja kokouksissa on tarvittaessa käsiteltävä
         tiedotusstrategiaa, joka laaditaan tämän jakson mukaisesti.
8.       AVOIMUUSPERIAATTEET
         Kun kriisiyksikkö antaa tiedonannon, sen on kaikin tavoin pyrittävä varmistamaan
         avoimuuden toteutuminen niiden yleisölle tiedottamista koskevien periaatteiden
         mukaisesti, joista säädetään asetuksen (EY) N:o 178/2002 10 artiklassa.
         Yleisiä luottamuksellisuussääntöjä sovelletaan edelleen. Lisäksi asetuksen (EY) N:o
         178/2002 52 artiklassa säädettyjä erityisiä luottamuksellisuussääntöjä sovelletaan
         elintarvikkeita ja rehuja koskevassa nopeassa hälytysjärjestelmässä suoritettuun
         tietojenvaihtoon.
         Kun kriisiyksikkö tiedottaa elintarviketurvallisuusviranomaisen kriisiyksikköä varten
         suorittaman työn tuloksista, sovelletaan asetuksen (EY) N:o 178/2002 38 ja 39
         artiklan mukaisia avoimuus- ja luottamuksellisuusperiaatteita.
                                                135


title: Euroopan parlamentin päätös (EU) 2015/1694, annettu 29 päivänä huhtikuuta 2015, Euroopan GNSS-viraston varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/369

      EUROOPAN PARLAMENTIN PÄÄTÖS (EU) 2015/1694,
      annettu 29 päivänä huhtikuuta 2015,
      Euroopan GNSS-viraston varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan GNSS-viraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta 22. syyskuuta 2010 annetun Euroopan parlamentin ja neuvoston asetuksen (EU) N:o 912/2010 (5) ja erityisesti sen 14 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0095/2015),

         1.

            toteaa, että Euroopan GNSS-viraston tilinpäätöstiedot käyvät ilmi tilintarkastustuomioistuimen kertomuksen liitteestä;

         2.

            hyväksyy Euroopan GNSS-viraston varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan GNSS-viraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 318.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 276, 20.10.2010, s. 11.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan työturvallisuus- ja työterveysviraston talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/195

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan työturvallisuus- ja työterveysviraston talousarvion toteuttamisesta varainhoitovuonna 2007
   (2009/679/EY)
   EUROOPAN PARLAMENTTI, joka

               —

               ottaa huomioon Euroopan työturvallisuus- ja työterveysviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan työturvallisuus- ja työterveysviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 (4) ja erityisesti sen 14 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0174/2009),

               1.

               myöntää Euroopan työturvallisuus- ja työterveysviraston johtajalle vastuuvapauden viraston talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan työturvallisuus- ja työterveysviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 26.

      (2)  EUVL C 311, 5.12.2008, s. 50.

      (3)  EYVL L 248, 16.9.2002, s. 1.

      (4)  EYVL L 216, 20.8.1994, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan työturvallisuus- ja työterveysviraston talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan työturvallisuus- ja työterveysviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan työturvallisuus- ja työterveysviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 (4) ja erityisesti sen 14 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0174/2009),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               1.

               panee merkille, että tilintarkastustuomioistuin on antanut täysin myönteisen tarkastuslausuman eikä ole esittänyt mitään huomautuksia;

               2.

               onnittelee virastoa siitä, että se on parantanut varainhoitoaan huomattavasti kahden viimeksi kuluneen vuoden aikana; kehottaa sitä jatkamaan korkeimpien standardien noudattamista talousarvion suunnittelussa, toteutuksessa ja valvonnassa;

               3.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (6).

      (1)  EUVL C 278, 31.10.2008, s. 26.

      (2)  EUVL C 311, 5.12.2008, s. 50.

      (3)  EYVL L 248, 16.9.2002, s. 1.

      (4)  EYVL L 216, 20.8.1994, s. 1.

      (5)  EYVL L 357, 31.12.2002, s. 72.

      (6)  Katso tämän virallisen lehden sivu 206.


title: Neuvoston päätös, annettu 16 päivänä kesäkuuta 2016, Euroopan elintarviketurvallisuusviranomaisen johtokunnan seitsemän jäsenen nimittämisestä

text:
                  21.6.2016

                  FI

                  Euroopan unionin virallinen lehti

                  C 223/7

            NEUVOSTON PÄÄTÖS,
      annettu 16 päivänä kesäkuuta 2016,
      Euroopan elintarviketurvallisuusviranomaisen johtokunnan seitsemän jäsenen nimittämisestä
      (2016/C 223/08)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
      sekä katsoo seuraavaa:

                  (1)

                  Euroopan elintarviketurvallisuusviranomaisen, jäljempänä ’viranomainen’, riippumattomuus, korkea tieteellinen taso, avoimuus ja tehokkuus on ehdottomasti taattava. On myös välttämätöntä varmistaa viranomaisen yhteistyö jäsenvaltioiden kanssa.

                  (2)

                  Viranomaisen johtokunnan seitsemän jäsenen toimikausi päättyy 30 päivänä kesäkuuta 2016.

                  (3)

                  Komission toimittamaa ehdokasluetteloa on arvioitu viranomaisen johtokunnan seitsemän uuden jäsenen nimittämistä varten komission toimittamien asiakirjojen ja Euroopan parlamentin esittämän kannan perusteella. Tavoitteena on varmistaa mahdollisimman korkea pätevyys, laaja asiaankuuluva asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.

                  (4)

                  Asetuksen (EY) N:o 178/2002 25 artiklassa edellytetään, että neljällä viranomaisen johtokunnan jäsenistä on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Yhdellä seitsemästä jäsenestä, joiden toimikausi päättyy 30 päivänä kesäkuuta 2016, on tällaista kokemusta. Kyseinen jäsen olisi sen vuoksi korvattava jäsenellä, jolla samanlaista kokemusta,

            ON HYVÄKSYNYT TÄMÄN PÄÄTÖKSEN:
      1 artikla
      Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivänä heinäkuuta 2016 alkavaksi ja 30 päivänä kesäkuuta 2020 päättyväksi kaudeksi:

                  —

                  Aivars BĒRZIŅŠ,

                  —

                  Zita ČEPONYTĖ (*),

                  —

                  Didier HOUSSIN,

                  —

                  Jaana HUSU-KALLIO,

                  —

                  Giuseppe RUOCCO,

                  —

                  Andrej SIMONČIČ,

                  —

                  Michael WINTER.

            2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 16 päivänä kesäkuuta 2016.

               Neuvoston puolesta

               Puheenjohtaja

            L. F. ASSCHER

         (1)  EYVL L 31, 1.2.2002, s. 1.

         (*)  Kuluttajia edustaviin järjestöihin liittyvää kokemusta.